आना सागर झील

आना सागर झील, आनासागर झील या आणा सागर झील भारत में राजस्थान राज्य के अजमेर संभाग में स्थित एक कृत्रिम झील है। 
इतिहास
आनासागर झील व अजमेर नगर का निर्माण पृथ्वीराज चौहान के पितामह अरुणोराज या आणाजी चौहान ने बारहवीं शताब्दी के मध्य (1135-1150 ईस्वी) करवाया था। आणाजी द्वारा निर्मित करवाये जाने के कारण ही इस झील का नामकरण आणा सागर या आना सागर प्रचलित माना जाता है।{ उद्धरण अपेक्षित तत्कालीन परस्थिति में 15 साल के कम वक्त में बनना मुश्किल है}

निर्माण
झील के लिए जलसंभरण का कार्य स्थानीय आबादी द्वारा करवाया गया था। १६३७ ईस्वी में शाहजहाँ ने झील के किनारे लगभग १२४० फीट लम्बा कटहरा लगवाया और पाल पर संगमरमर की पाँच बारादरियों का निर्माण करवाया। झील के प्रांगण में स्थित दौलत बाग का निर्माण जहाँगीर द्वारा करवाया गया जिसे सुभाष उद्यान के नाम से भी जाना जाता है। आना सागर का फैलाव लगभग १३ किलोमीटर की परिधि में विस्तृत है।
 सन्दर्भ 

 बाहरी कड़ियाँ

राजस्थान पर्यटन हेतु राज्य सरकार का आधिकारिक जालघर
आनासागर झील अजमेर भारत कोश पर।

श्रेणी:भारत की झीलें
श्रेणी:राजस्थान की झीलें
श्रेणी:अजमेर के दर्शनीय स्थल